14/03/2012 | Administración LocalMunicipal
Ferrol
Unidade de Contratación
Anuncio correspondente á modificación da composición da Mesa de Contratación Permanente do Concello de Ferrol

A Xunta de Goberno en sesión de 27 de febreiro de 2012, adoptou o seguinte acordo: “Por acordos da Alcaldía dos días 17/09/2007 (BOP Nº 266 17/11/2007) e 18/03/2008 (BOP nº 86 de 15/04/2008) se aprobou a creación e composición dunha Mesa de Contratación Permanente para todos aqueles expedientes de contratación cuxo órgano de contratación sexa o Alcalde. Á vista da nova organización das áreas de goberno e delegacións aprobadas en data 13/06/2011, 16/06/2011 e 20/06/2011 esta Alcaldía dictou resolucións modificando a presidencia da Mesa de Contratación Permanente citada asignandoa ó concelleiro de Medio Ambiente, Urbanismo, Servicios e Seguridade, e a composición engadindo como vogal ó concelleiro de Economía, Facenda, Emprego e Recursos Humanos. Por resolución de data 11/11/2011 esta Alcaldía delegou na Xunta de Goberno Local (BOP nº 234 de 12/12/2011) as competencias que como órgano de contratación lle corresponden, a excepción dos contratos menores. Por acordo da Xunta de Goberno Local de data 17/11/2011 (BOP nº 8 de 12/01/2012) se modificou a delegación especial para asistir como vogal á Mesa de Contratación Permandente, por razón da materia, naqueles casos nos que estas concellerías son as que propoñen directamente o inicio do expediente. Logo de que quedase vacante a xefatura da unidade de contratación, procede a modificación da composición da Mesa de Contratación Permanente respecto da secretaría. Á vista do exposto e a Alcaldía-Presidencia por resolución de data 24/02/2012 modificou a composición da Mesa de Contratación Permanente que quedará do seguinte xeito: · Presidente: concelleiro da área de Medio Ambiente, Urbanismo, Servicios e Seguridade ou concelleiro que o substitúa. · Secretaría: un funcionario da unidade de contratación · O Secretario Xeral da Corporación ou funcionario que legalmente o substitúa. · O Interventor Xeral da Corporación ou funcionario que legalmente o substitúa. · O concelleiro da concellería directamente relacionada por razón da materia co expediente de contratación ou concelleiro/a que o substitúa. · O concelleiro da área de Economía, Facenda, Emprego e Recursos Humanos ou concelleiro en quen delegue. · O Xefe de Sección, ou no seu caso, o Xefe do Negociado directamente relacionado por razón da materia co expediente de contratación. · Un concelleiro por cada un dos grupos políticos con representación na Corporación Municipal. Na dita resolución se acordou ademáis convalidar o presente acordo na primeira sesión da Xunta de Goberno Local que se celebre e publicar o acordo adoptado no Boletín Oficial da Provincia e no Perfil do Contratante. Polo exposto, o Concelleiro delegado da área de Medio Ambiente, Urbanismo, Servicios e Seguridade, propón á Xunta de Goberno Local a adopción dos seguintes acordos: Primeiro: Convalidar a resolución da Alcaldía-Presidencia de data 24/02/2012, pola que se modifica a composición da Mesa de Contratación Permanente do Concello de Ferrol. Segundo: Publicar o presente acordo no Boletín Oficial da Provincia e no Perfil do Contratante.” Ferrol, 1 de marzo de 2012 O Alcalde, Asdo: José Manuel Rey Varela